जलियाँवाला बाग़
जलियाँवाला बाग अमृतसर के स्वर्ण मन्दिर के पास का एक छोटा सा बगीचा है जहाँ 13 अप्रैल 1919 को ब्रिगेडियर जनरल रेजिनाल्ड एडवर्ड डायर के नेतृत्व में अंग्रेजी फौज ने गोलियां चला के निहत्थे, शान्त बूढ़ों, महिलाओं और बच्चों सहित सैकड़ों लोगों को मार डाला था और हजारों लोगों को घायल कर दिया था। यदि किसी एक घटना ने भारतीय स्वतन्त्रता संग्राम पर सबसे अधिक प्रभाव डाला था तो वह घटना यह जघन्य हत्याकाण्ड ही था।इसी घटना की याद में यहाँ पर स्मारक बना हुआ है।
पाथरीघाट
28 जनवरी 1894 को यहाँ किसानों ने बढ़ाए गए लगान के विरुद्ध विद्रोह करा। ब्रिटिश राज की पुलिस ने उनपर गोली चलाई जिस कारणवश 140 किसानों की मृत्यु हुई। इसलिए पाथरीघाट को असम का जलियाँवाला बाग कहा जाता है। उनकी याद में यहाँ एक शहीद स्तम्भ बनाया गया है, जहाँ हर वर्ष 29 जनवरी को उन्हें श्रद्धांजली दी जाती है।